滂为副。拜董卓为破虏将军，与盪寇将军周慎并统于张温。并诸郡兵步骑合十余万，屯美阳，以衞园陵。边章、韩遂亦进兵美阳。张温、董卓与战，辄不利。十一月，夜有流星如火，光长十余丈，照边章、韩遂营中，驴马尽鸣。贼以为不祥，欲归金城。董卓闻之喜，明日，乃与右扶风鲍鸿等并兵俱攻，大破之，斩首数千级。边章、韩遂败走榆中，张温乃遣周慎将三万人追讨之。张温参军事孙坚说周慎曰：「贼城中无谷，当外转粮食。孙坚愿得万人断其运道，将军以大兵继后，叛军必困乏而不敢战。若走入羌中，并力讨之，则凉州可定也。」周慎不从，引军围榆中城。而边